**ANEXA LA HOTĂRÂREA NR.416/2019**

**Unitatea Administrativ - Teritoriala S.C. COMPANIA NAŢIONALĂ**

 **MUNICIPIUL CRAIOVA DE INVESTIŢII “CNI”- S.A.**

 **Nr. …………. din ………………… Nr……… din ………………..**

**Având în vedere:**

* Solicitarea U.A.T. Municipiul Craiova nr. ............../......................., înregistrată la C.N.I. – S.A. cu nr............./.....................
* Hotărârea Consiliului Local al Municipiului Craiova nr ............./.................................
* Nota de fundamentare a Departamentului Sport, Învățământ și Cultură /Direcția Investiții nr. ...........................
* Contractul nr. 112/18.05.2015 incheiat intre **Compania Nationala de Investitii „C.N.I.” - S.A.**, in calitate de **Achizitor** şi **Asocierea CON-A S.R.L.&ACI CLUJ SA.&NISAL S.R.L&DICO ŞI TIGANAS Birou de proiectare S.R.L**, reprezentata prin Lider de asociere**,** **CON-A S.R.L** in calitate de Antreprenor, având ca obiect realizarea lucrărilor de proiectare, execuţie si asigurarea asistenţei tehnice din partea proiectantului la obiectivul de investitii: **"Complex Sportiv Craiova – Stadion de fotbal, B-dul Ştirbei Vodă nr.34, Municipiul Craiova, judeţul Dolj";**
* Ordonanţa Guvernului nr. 25/2001 privind înfiinţarea Companiei Naţionale de Investiţii “C.N.I.” – S.A., cu modificările şi completările ulterioare.

între părți a intervenit următoarea:

CONVENŢIE

Încheiată între

**Unitatea Administrativ – Teritoriala Municipiul Craiova**, cu sediul în Municipiul Craiova, Strada A.I. Cuza nr. 7, tel/fax 0251/416235//0251/411561, cod de identificare fiscală CUI 4417214, cont nr. RO76TREZ24A670503710101X, deschis la Trezoreria Municipiului Craiova, reprezentat prin Primar Mihail **GENOIU,** denumita in continuare **“U.A.T. Craiova”,** în calitate de **Finanțator, (Cofinanțator alături de Asocierea CON-A S.R.L.&ACI CLUJ SA.&NISAL S.R.L&DICO ŞI TIGANAS Birou de proiectare S.R.L)**

şi

 **Compania Naţională de Investiţii „C.N.I.” - S.A.,** cu sediul în Bucureşti, Piaţa Naţiunilor Unite, nr. 9, bl. 107, tronson II, sector 5, tel/fax.: 021.316.73.83, 316.73.81, cont nr. RO13BPOS70402777547ROL02 deschis la BANCPOST - Palat CFR sau RO40TREZ7005069XXX000415 deschis la Trezoreria Operativă a Municipiului Bucureşti, reprezentată prin doamna Manuela Irina **PĂTRĂȘCOIU** – Director General şi doamna Daniela Ileana **ORODEL** – Director Economic, în calitate de **Achizitor.**

**Art. 1. Termeni:**

În prezenta Convenție următorii termeni vor fi interpretaţi astfel:

1. **convenţie** – acordul de voință al părților privind finanțarea lucrărilorde **înlocuire a gazonului** aferent obiectivului de investiţii: **"Complex Sportiv Craiova – Stadion de fotbal, B-dul Ştirbei Vodă nr.34, Municipiul Craiova, judeţul Dolj",** **din gazon natural in gazon ranforsat (hybrid);**

**b)** **părți semnatare** - părtile între care se încheie prezenta convenție, **Unitatea Administrativ – Teritoriala Municipiul Craiova, in calitate de Finanțator (Cofinanțator alături de Asocierea CON-A S.R.L.&ACI CLUJ SA&NISAL S.R.L&DICO ŞI TIGANAS Birou de proiectare S.R.L)**

și **Compania Națională de Investiții “C.N.I.” – S.A**, **in calitate de Achizitor.**

**c) forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi respectiv, îndeplinirea contractului; sunt considerate asemenea evenimente: instituirea unei stări excepţionale, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

**d) zi** sau **zile** sau orice referire la zile – zi/zile calendaristice dacă nu se specifică in mod diferit - zi calendaristică; an - 365 de zile.

**Art. 2 Interpretare**

**2.1** În prezenta convenţie, cu excepţia unei prevederi contrare cuvintele la forma singular vor include formă de plural şi vice versa, acolo unde acest lucru este permis de context.

Art. 3 – 3.1. Pentru realizarea lucrărilorde **înlocuire a gazonului** aferent obiectivului de investiţii: **"Complex Sportiv Craiova – Stadion de fotbal, B-dul Ştirbei Vodă nr.34, Municipiul Craiova, judeţul Dolj",** Unitatea Administrativ – Teritoriala Municipiul Craiova se obligă să achite Companiei Naţionale de Investiţii „C.N.I.” - S.A. suma de **1.412.500,25** **lei, c**u TVA.

3.2. Unitatea Administrativ – Teritoriala Municipiul Craiova îsi asuma responsabilitatea cuprinderii în bugetul propriu de venituri şi cheltuieli a sumei menţionate la art. 3.1, aferentă finanțării.

Art. 4.1. Sumele se virează, la cererea Companiei Naţionale de Investiţii „C.N.I.” - S.A., pe baza unei note de fundamentare, însoţită de factura emisă de Compania Națională de Investiții C.N.I. – S.A., la care se ataseaza, în copie, factura Antreprenorului, și, in original, situaţia de lucrări executate, vizata de catre un reprezentant al **finantatorului**.

**Art. 4.2. “**C.N.I.” – S.A. va avea dreptul la regres impotriva Finanțatorului **(Cofinanțator alături de Asocierea CON-A S.R.L.&ACI CLUJ SA.&NISAL S.R.L&DICO ŞI TIGANAS Birou de proiectare S.R.L)**

pentru orice sume suplimentare (*e.g.* dobanzi, penalitati, cheltuieli de judecata) datoratede C.N.I. – S.A. Antreprenorului ca urmare a neindeplinirii de catre Finantator a obligatiilor sale din prezenta conventie.

Art. 5 Unitatea Administrativ – Teritoriala Municipiul Craiova deleagă Companiei Naţionale de Investiţii „C.N.I.” - S.A. întreaga autoritate şi responsabilitate pentru utilizarea sumelor alocate, conform Devizului general, pentru realizarea **lucrărilor de înlocuire a gazonului** aferentobiectivului de investiţii: **"Complex Sportiv Craiova – Stadion de fotbal, B-dul Ştirbei Vodă nr.34, Municipiul Craiova, judeţul Dolj", din gazon natural in gazon ranforsat (hybrid).**

**Art. 6** Compania Naţională de Investiţii „C.N.I.” - S.A. se obligă:

a) sa utilizeze suma menţionată la art. 3 alin. (1) numai în scopul pentru care a fost destinată;

b) să respecte prevederiie legale în vigoare privind achiziţiile publice;

c) să isi asigure evidenţele financiar-contabile, sintetice şi analitice, pentru gestionarea fondurilor destinate realizării obiectivului, în conturi distincte conform legislaţiei în vigoare;

d) la finalizarea lucrarilor sa comunice finantatorului valoarea de inventar a gazonului natural, parte componenta a obiectivului "Complex Sportiv Craiova – Stadion de fotbal, B-dul Ştirbei Vodă nr.34, Municipiul Craiova, judeţul Dolj"pentru a fi inlocuita cu valoarea de inventar a lucrărilor efectuate in baza finantarii;

e) lucrarile finanțate în baza prezentei Conventii de finantare și care vor face obiectul unui nou contract atribuit de către C.N.I. – S.A., cu respectarea legislației privind achizițiile publice, au o perioadă de garanție de bună execuție distinctă față de restul lucrărilor care au făcut obiectul Contractului nr. 112/18.05.2015 și nu vor influenta perioada de garanție de buna executie aferentă contractului initial pentru realizarea obiectivului:"Complex Sportiv Craiova – Stadion de fotbal, B-dul Ştirbei Vodă nr.34, Municipiul Craiova, judeţul Dolj".

f) să ia toate măsurile necesare, conform prevederilor contractuale și legislației în vigoare, în situația în care Antreprenorul nu remediază, în perioada de mentenanță de 6 luni, pe care este obligat să o asigure de la momentul efectuării recepției la terminarea lucrărilor, deficiențele apărute, aduse la cunoștința sa și care se datorează culpei Antreprenorului.

Art. 7 – 7.1. Unitatea Administrativ – Teritoriala Municipiul Craiova se obligă:

a) să achite sumele solicitate conform art. 3.1 în contul RO40TREZ7005069XXX000415 deschis la Trezoreria Operativă a Municipiului Bucureşti, în termen de 15 zile la data furnizării în volum complet a documentelor prevăzute la art. 4.1;

b) să plătească majorări de întârziere, în cuantum de 0,01 %/zi din valoarea sumelor prevăzute la lit.a), majorări ce se vor percepe după expirarea termenului prevăzut.

**7.2.** În cazul în care, din cauza neîndeplinirii de către Unitatea Administrativ – Teritoriala Municipiul Craiova, din culpa sa, a prevederilor din prezenta convenţie, vor fi generate obligaţii de plată în sarcina C.N.I, din culpa sa, faţă de Antreprenorul lucrării, Unitatea Administrativ – Teritoriala Municipiul Craiova va acoperi din bugetul său propriu toate obligaţiile de plată astfel generate.

Art. 8 Orice notificare, cerere sau altă comunicare cerută sau permisă de prezenta convenţie va fi considerată valabilă dacă va fi emisă în scris şi semnată de către:

1. Unitatea Administrativ – Teritoriala Municipiul Craiova domnul primar Mihail **GENOIU s**au înlocuitorii de drept ai acestuia;

b) pentru Compania Naţională de Investiţii „C.N.I.” - S.A.: d-na Manuela IrinaPĂTRĂŞCOIU - Director general, d-na Daniela lleana ORODEL - Director economic sau înlocuitorii de drept ai acestora, notificare ce va fi transmisă şi înregistrată la registratura generală a celeilalte părţi.

Art. 9. Prezenta convenţie intră în vigoare la data semnării ei de către ambele părţi şi va înceta la data îndeplinirii cumulative a următoarelor conditii:

a.) stingerea tuturor obligaţiilor de plată ce decurg din prezenta convenţie;

b) decontarea ultimei situaţii de lucrări emisă de Antreprenor;

c) aprobarea de către Compania Naţională de Investiţii „C.N.I.” - S.A. a Procesului Verbal de Recepţie la Terminarea Lucrărilor, document ce va fi verificat/avizat/semnat și de către reprezentanții Unității Administrativ – Teritoriale a Municipiul Craiova, în calitate de invitat.

Art. 10. Orice modificare adusă prezentei Convenţii de catre partile semnatare se face prin act adiţional încheiat între părţile semnatare.

Art. 11. Orice neînţelegeri dintre părti, decurgând din interpretarea sau aplicarea prezentei convenţii, vor fi soluţionate pe cale amiabilă. În cazul în care nu este posibilă solutionarea pe cale amiabila, părţile convin ca neînţelegerile să fie soluţionate instanta judecatoreasca in circumscriptia careia se afla sediul Companiei Naţionale de Investiţii „C.N.I.” - S.A.

Art. 12. Prezenta convenţie este încheiată astazi \_\_\_\_\_\_\_\_\_\_ în două exemplare originale, având aceeaşi valoare juridică, din care un exemplar pentru Compania Naţională de Investiţii „C.N.I.” - S.A., şi un exemplar pentru Unitatea Administrativ – Teritoriala Municipiul Craiova.

 **COMPANIA NAŢIONALĂ Unitatea Administrativ – Teritoriala**

 **DE INVESTIŢII “CNI”- S.A. MUNICIPIUL CRAIOVA**

|  |  |
| --- | --- |
| **Director General** | **Primar** |
| Manuela Irina **PĂTRĂŞCOIU** | MIhail **GENOIU** |

|  |  |
| --- | --- |
| **Director Economic** | **Direcţia Economico-Financiară** |
|  Daniela Ileana **ORODEL** | Daniela **Militaru** |

|  |  |  |
| --- | --- | --- |
| **Director Investitii** |  **Direcţia Patrimoniu** |  |
|  Adrian Eduard **CEFALAN** |  Ionuţ Cristian **GALEA** |  |

|  |  |
| --- | --- |
|  **Director Direcția Juridică și Contractare** |  **Viza legalitate/ Consilier Juridic** |
|  Luiza **ANDREI** |  |

  **Vizat CFP**

 **Simona Rugeanu**

|  |
| --- |
| **Şef Serviciu Avizare și Asistență Juridică** |
|  Felicia Carmen **STOICA** |

 **Şef Serviciu Management Financiar şi Investiţii**

Mădălina Elena **BABIAȘ**

 **Departamentul Sport, Învățământ și Cultură**

 **Director adjunct investiții**

 Doru-Valentin **DUCAN**

 **Șef Serviciu Contractare și Monitorizare Contracte**

 Andra **DRAGOMIR**

**PREŞEDINTE DE ŞEDINŢĂ,**

**Marin Traian RADU**